
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI
	         Bucureşti  3 mai 2011
  PL-x 196/2011

	
	


AVIZ
asupra proiectului de Lege pentru aprobarea Ordonanţei de urgenţă a Guvernului nr. 18/2011 privind modificarea şi completarea art. II din Ordonanţa de urgenţă a Guvernului nr. 130/2008 pentru modificarea Legii farmaciei nr. 266/2008
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 18/2011 privind modificarea şi completarea art. II din Ordonanţa de urgenţă a Guvernului nr. 130/2008 pentru modificarea Legii farmaciei nr. 266/2008, trimis cu adresa nr. PL x 196 din 26 aprilie 2011 şi înregistrată cu nr. 31/339 din 27 aprilie 2011.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege în şedinţa din data de 18  aprilie 2011, cu respectarea prevederilor articolului 76 alineatul (2) din Constituţia României, republicată.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 3 mai 2011.
Proiectul de lege are ca obiect de reglementare modificarea şi completarea articolului II al Ordonanţei de urgenţă a Guvernului nr. 130/2010 pentru modificarea Legii farmaciei nr. 266/2008, intervenţiile legislative vizând prorogarea până la data de 1 mai 2011 a termenului de analiză a cererilor depuse anterior datei de 30 decembrie 2010 în vederea eliberării autorizaţiei de funcţionarea pentru farmacii şi drogherii, precum şi reglementarea situaţiei cererilor depuse până la data intrării în vigoarea a Ordonanţei de urgenţă a Guvernului nr. 130/2010, pentru cazurile la care nu se poate efectua inspecţia de farmacie.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 185 din 24 februarie 2011.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative.
În raport de obiectul şi conţinutul reglementării,  proiectul de lege face parte din categoria legilor ordinare. 
PREŞEDINTE,                        


          SECRETAR,

                         Daniel BUDA              



Gabriel ANDRONACHE
Consilier, 
Iuliana Fuiorea

